cyanic-selkie/wikianc huggingface dataset:
ग्वादर
आधुनिक बंदरगाह
फ़ील्ड मार्शल अय्यूब ख़ान के दौर में ही ग्वादर में जदीद बंदरगाह बनाने का मनसूबा बन गया था मगर पैसे की कमी और अन्य मुल्की और अंतर्राष्ट्रीय मामलात और सयासी मसलों की वजह इस की तामीर का काम शुरू ना हो सका। मगर जब अमरीका ने तालिबान हुकूमत के ख़ातमे के लिए अफ़ग़ानिस्तान पर हमला किया तो इस के बाद अभी चार माह भी नहीं गुज़रे थे कि पाकिस्तान और चीन ने मिल कर ग्वादर में इक्कीसवीं सदी की ज़रूरतों के मुताबिक बंदरगाह बनानी शुरू कर दी। चीनीयों के इस शहर में दाख़िले के साथ ही शहर की अहमीयत कई गुना बढ़ गई। ग्वादर के भविष्य में अंतर्राष्ट्रीय शहर और टैक्स-फ़्री (कर-मुक्त) ज़ोन बनने का ऐलान होते ही देश-भर के सरमायादार और दौलतमंद खरबों रुपये लेकर इस शहर में पहुंच गए और ज़मीनों को ख़रीदने के लिये मक़ामी शहरीयों को मुँह-मांगे रुपये देने शुरू कर दिए जिस की वजह से दो सौ रुपये किराया की दुकान तीस हज़ार रुपये तक हो गई और तीस हज़ार रुपये फ़ी-एकड़ ज़मीन की क़ीमत दो से तीन करोड़ रुपये तक पहुंच गई। ग्वादर का आम शहरी, जो चंद एकड़ का मालिक था, देखते-ही-देखते करोड़पति-अरबपति बन गया, चुनांचे अब शहर में बे-शुमार चमकती-दमकती और क़ीमती गाड़ीयों की भरमार हो गई है, जिस वजह से छोटी और तंग सड़कें और सिकुड़ गई हैं। शहर के तक़रीबन कई बेरोज़गार लोगों ने प्रॉपर्टी डीलर के दफ़्तर खोल लिए जबकि दूसरे शहरों से आए हुऐ अफ़राद ने प्रॉपर्टी को मुनाफ़ा-बख़्श कारोबार समझते हुऐ बड़े-बड़े इदारे कायम कर लिए। शहर की ख़राब हालत को बेहतर बनाने के लिये सरकार ने 2003 में 'ग्वादर डवेलपमेंट अथारटी' के नाम से एक इदारा बनाया जिसका क़ानून बलोचिस्तान की सुबाई असैंबली ने 2002 में मंज़ूर किया था। लेकिन यह इदारा शहर की हालत को सुधारने में कामयाब नहीं हो सका है।
ग्वादर बंदरगाह फ़ारस की खाड़ी, अरब सागर, हिन्द महासागर, बंगाल की खाड़ी और इसी समुद्री पट्टी में स्थित तमाम बंदरगाहों से ज़्यादा गहरी बंदरगाह होगी और इस में बड़े-बड़े माल-भरे जहाज़ आसानी से लंगर गिरा सकेंगे, जिन में ढाई लाख टन वज़नी जहाज़ तक शामिल हैं। इस बंदरगाह के ज़रीये ना सिर्फ पाकिस्तान, बल्कि अफ़ग़ानिस्तान, चीन और मध्य एशिया के तमाम देशों की तिजारत होगी। बंदरगाह की गहराई 14.5 मीटर होगी - यह एक बड़ी और सुरक्षित बंदरगाह है। इसकी अहमीयत के पेश-ए-नज़र बहुत से देशों की इस पर नज़र है। बंदरगाह का एक निर्माण-चरण पूरा हो चुका है जिस में 3 बर्थ और एक रैम्प शामिल है। रैम्प पर कई जहाज़ लंगर-अंदाज़ हो सकेंगे जबकि 5 फिक्स क्रेनें और 2 मोबाइल क्रेनें और एक RTG क्रेन आप्रेशनल हालत में लग चुकी हैं। एक बर्थ की लंबाई 600 मीटर है जिस पर एक ही वक्त में कई जहाज़ खड़े हो सकेंगे जबकि दूसरे चरण में 10 बर्थों की तामीर होगी। बंदरगाह चलाने के लिये तमाम बुनियादी सामान भी लग चुके हैं मगर यहाँ पर काम इसलिए नहीं हो पाया है कि दूसरे इलाक़ों जैसे मध्य एशिया के देशों के लिये सड़कें (जोड़ने-वाले मार्ग) मौजूद नहीं हैं और इस मक़सद के लिये कई अंतर्राष्ट्रीय मयार (स्तर) की सड़कें बनवाई जा रही हैं, मसलन M8 राजमार्ग की तामीर पर काम शुरू हो चुका है जो तक़रीबन 892 किलोमीटर लम्बी मोटरवे होगी जो ग्वादर को तुरबत, आवारान, ख़ुज़दार और रटोडेरो से मिलाएगी जो फिर एम 7, एम 6 और ईंडस हाई-वे के ज़रीये ग्वादर का चीन के साथ ज़मीनी रास्ता कायम करने में मददगार साबित होगी। असके अलावा ग्वादर को ईरान और अफ़ग़ानिस्तान के साथ मिलाने के लिये भी सड़कों का जाल बिछाया जा रहा है।
केशोपुर
केशोपुर दिल्ली का एक गाँव है। यह पश्चिमी दिल्ली जिले में आता है।
राजमंड्री
राजमंड्री (Rajahmundry) भारत के आन्ध्र प्रदेश राज्य के पूर्व गोदावरी ज़िले में स्थित एक शहर है। इसे कभी-कभी आन्ध्र प्रदेश की सांस्कृतिक राजधानी कहा जाता है।  इस का प्राचीन नाम "राजा महेंद्र वरम" या राजमहेंद्रवरम (Rajamahendravaram) था जो इसका औपचारिक सरकारी नाम भी है। यही पर तंबाकू अनुसंधान केंद्र भी है।
21 सेंचुरी फॉक्स
21 सेंचुरी फॉक्स (अंग्रेज़ी: 21st Century Fox, हिन्दी अनुवाद: 21वीं सदी का लोमड़ी) एक अमेरिकी कंपनी है।
स्टार समूह
यह भारत में स्टार प्लस, लाइफओके, एबीपी न्यूज़ आदि के चैनल चलाती है।
धुन्धुआ
धुन्धुआ में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
इंदिया तोकु
इंदिया तोकु (जन्म 29 सितंबर 1994) एक भारतीय क्रिकेटर हैं। उन्होंने 6 दिसंबर 2018 को रणजी ट्रॉफी 2018-19 में अरुणाचल प्रदेश के लिए प्रथम श्रेणी में पदार्पण किया। उन्होंने अपनी लिस्ट ए में पदार्पण 25 फरवरी 2021 को किया, 2020–21 विजय हजारे ट्रॉफी में अरुणाचल प्रदेश के लिए।
पदम (जनजाति)
पदम, भारत की एक प्रमुख जनजाति हैं।
गुरमीत सिंह
गुरमीत सिंह (अंग्रेजी :Gurmeet Singh) (जन्म ०१ जुलाई १९८५ ,उत्तराखंड ,भारत) एक भारतीय एथलीट है जिन्होंने २० किलोमीटर दौड़ पूर्ण की। ये वर्तमान २० किलोमीटर की दौड़ में भारतीय रिकॉर्ड में शामिल है। गुरमीत २०१२ के ओलंपिक खेलों के तीन भारतीय एथलीटों में से एक है जिसने क़्वालीफाई किया था।
जीवन और कैरियर
गुरमीत का जन्म भारतीय राज्य उत्तराखंड के एक छोटे से गांव में हुआ था। ये सुरजीत सिंह के चचेरे है जो एक डिस्कस थ्रोअर है। इन्होंने २००० में एक राष्ट्रीय जूनियर चैम्पियनशिप में रजत पदक जीता था जबकि २००१ में एशियन जूनियर एथलीट चैम्पियनशिप में पांचवा स्थान हासिल किया था
व्यक्तिगत जीवन
इन्होंने दीपमाला देवी से शादी की ,जो खुद २० किलोमीटर दौड़ पार करने वाली एक एथलीट है।
रामेश्वरम ओखा एक्स्प्रेस 6733
रमेश्वरम ओखा एक्स्प्रेस 6733  भारतीय रेल द्वारा संचालित एक मेल एक्स्प्रेस ट्रेन है। यह ट्रेन रामेश्वरम रेलवे स्टेशन (स्टेशन कोड:RMM) से 07:30PM बजे छूटती है और ओखा रेलवे स्टेशन (स्टेशन कोड:OKHA) पर 03:15PM बजे पहुंचती है। इसकी यात्रा अवधि है 67 घंटे 45 मिनट।
आचार्य महामण्डलेश्वर विद्यानन्द गिरि
कैलाश दशम पीठाधीश्वर परमादर्श आचार्य महामण्डलेश्वर श्रीमत्स्वामी विद्यानन्द गिरि जी महाराज का जन्म २९ नवम्बर सन् १९२१ सो जिला nalanda बिहार के गाजीपुर ग्राम में हुआ। आपके पिता जवाहर शर्मा जी और माता ललिता देवी थी। आप बाल्यकाल से ही भगवान् की उपासना में रुचि रखते थे। २० वर्ष की आयु में घर गृहस्थी को त्याग कर साधु जीवन अपनाया। आपके गुरुदेव परमहंस स्वामी विज्ञानानन्द गिरि जी महाराज एवं परमगुरुदेव योगिराज स्वामी नित्यानन्द गिरि जी महाराज से आपने परमार्थ पथ की दीक्षा ली। अपनी सारस्वत साधना में आपने काशी में वेदान्त-सर्वदर्शनाचार्य तक अध्ययन की। तत्पश्चात् आप अध्यापन कार्य में संलग्न हुए। दस वर्षों तक दिल्लीस्थ विश्वनाथ संस्कृत महाविद्यालय के प्रधानाचार्य रहे। वहीं पर निरंजनपीठाधीश्वर आचार्य महामण्डलेश्वर श्रीमत्स्वामी नृसिंह गिरि जी महाराज एवं निरंजनपीठाधीश्वर आचार्य महामण्डलेश्वर स्वामी महेशानन्द जी महाराज की छत्रछाया में संन्यास दीक्षा ली।
बेलकुलाऊं, द्वाराहाट तहसील
बेलकुलाऊं, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
आचार्य महामण्डलेश्वर विद्यानन्द गिरि
२१ जुलाई सन् १९६९ को आप कैलाश ब्रह्मविद्यापीठ ऋषिकेश के महामण्डलेश्वर पद पर आसीन हुए। आपके कार्यकलापों से विद्यमान कैलास आश्रम के दो पूर्वाचार्य महामण्डलेश्वर स्वामी विष्णुदेवानन्द गिरि जी महाराज एवं महामण्डलेश्वर स्वामी चैतन्य गिरि जी महाराज अत्यन्त संन्तुष्ट हुए। आपने ग्रन्थ रचना एवं प्रकाशन में विशेष रुचि ली और अनेकों ग्रन्थों का लोककल्याणार्थ प्रकाशन बड़े धैर्यपूर्वक करवाया। आप भारत के आध्यात्मिक एवं धार्मिक क्षेत्र के आचार्यों में अग्रगण्य हैं। समाज की दृष्टि में आप की क्षमता शक्ति लगन तत्परता विद्वत्ता तपश्चर्या सहिष्णुता एवं उदारता सभी गगनचुम्बी और अलौकिक हैं। आध्यात्मिक संस्कृति के सर्वांगीण विकास और जनजीवन को दिव्यालोक प्रदान करने में आपने युगपुरुष की भूमिका निभाई है। आपने शांकरी परम्परा को पुष्ट करने का स्तुत्य सफल प्रयास किया है। शांकरभाष्य नित्य पारायण के आप प्रवर्तक हैं और तदनुरूप ग्रन्थों के पारायण संस्करणों को आप ने प्रकाशित करवाया हैं। आपकी इन सभी प्रवृत्तियों को देखकर सन्तों एवं भक्तों ने आपको शांकरी-परम्परा-संपोषकाचार्य उपाधि से समलंकृत किया है।
बांके लाल सोनकर
बांके लाल सोनकर एक भारतीय राजनेता व 13वीं विधानसभा के सदस्य रहे हैं। वे उत्तरप्रदेश की शाहगंज निर्वाचन क्षेत्र सेे भारतीय जनता पार्टी के सदस्य के रूप में चुनाव जीते थे।
जै़ब्निका, क्रांज
जै़ब्निका (स्लोवेकियाई: Žabnica, Kranj) स्लोवेनिया के उपरी कारनोलिया में क्रांज के दक्षिण में एक ग्राम है|
सन्दर्भ
क्रांज नगरनिगम की वेबसाइट
शुभ
शुभ का अर्थ होता है अच्छा।
पांगी
पांगी, भारत की एक प्रमुख जनजाति हैं।
कोफ़ी बागबेना
मई 2019 में, उन्हें युगांडा में 2018-19 आईसीसी टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए घाना के दस्ते में नामित किया गया था। उन्होंने 20 मई 2019 को नामीबिया के खिलाफ घाना के लिए अपना ट्वेंटी 20 अंतर्राष्ट्रीय (टी20आई) पदार्पण किया।
16 अक्टूबर 2021 को, बगाबेना एक टी20आई मैच में हैट्रिक लेने वाले घाना के पहले क्रिकेटर बने, और टी20आई क्रिकेट में पांच विकेट लेने वाले दूसरे खिलाड़ी, सेशेल्स के खिलाफ मैच में ऐसा करते हुए।
प्रकाश-संश्लेषण को प्रभावित करने वाले कारक
प्रकाश-संश्लेषण की क्रिया अनेक कारकों द्वारा प्रभावित होती है। इसके कुछ कारक बाह्य होते हैं तथा कुछ भीतरी। इसके अतिरिक्त कुछ सीमाबद्ध कारक भी होते हैं। बाह्य कारण वे होते है जो प्रकृति और पर्यावरण में स्थित होते हुए प्रकाश संश्लेषण को प्रभावित करते हैं जैसे प्रकाश, कार्बनडाई ऑक्साइड, तापमान तथा जल। आंतरिक कारण वे होते हैं जो पत्तियों में स्थित होते हुए प्रकाश संश्लेषण की क्रिया को प्रभावित करते हैं जैसे- पर्ण हरिम, प्ररस, भोज्य पदार्थ का जमाव, पत्तियों की आंतरिक संरचना और और पत्तियों की आयु। इसके अतिरिक्त प्रकाश संश्लेषण को इन सभी वस्तुओं की गति भी प्रभावित करती है। जब प्रकाश संश्लेषण की एक क्रिया विभिन्न कारकों द्वारा नियन्त्रित होती है तब प्रकाश संश्लेषण की गति सबसे मन्द कारक द्वारा नियंत्रित होती है। प्रकाश, कार्बनडाइऑक्साइड, जल, क्लोरोफिल इत्यादि में से जो भी उचित परिमाण से कम परिमाण में होता है, वह पूरी क्रिया की गति को नियन्त्रित रखता है। यह कारक समय विशेष के लिए सीमाबद्ध कारक कहा जाता है।
नाहन विधानसभा निर्वाचन क्षेत्र, हिमाचल प्रदेश
नाहन विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। सिरमौर जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 67,890 मतदाता थे।
अग्नि परीक्षा (1981 फ़िल्म)
अग्नि परीक्षा 1981 में बनी हिन्दी भाषा की फ़िल्म है।
नाहन विधानसभा निर्वाचन क्षेत्र, हिमाचल प्रदेश
चुनावी आंकड़े
2017 के विधानसभा चुनाव में राजीव बिंदल इस क्षेत्र के विधायक चुने गए।
पावन
पावन का अर्थ पवित्र अथवा शुभ है।
नाहन विधानसभा निर्वाचन क्षेत्र, हिमाचल प्रदेश
चुनावी आंकड़े
कालक्रम
परपोषी
वह जीव जिसके शरीर से किसी परजीवी जीव को आश्रय तथा पोषण मिलता है, उसे परपोषी (host) कहते हैं। उदाहरण के लिए, जूँ के लिए मानव एक परपोषी है। कोई भी जन्तु या पौधा ऐसा न बचा होगा जो किसी न किसी परजीवी को अपने में शरण न देता हो। अमरबेल जैसा पादप परजीवी हे जो परपोशी पदपो से अपना पोषण प्राप्त करता है
जायफल का वृक्ष
जायफल का वृक (वानस्पतिक नाम : Myristica fragrans) एक सदाबहार वृक्ष है जो इण्डोनेशिया के मोलुकस द्वीप (Moluccas) का देशज है। इसी वृक्ष से जायफल (nutmeg) तथा जावित्री (मेस/mace) दो प्रमुख मसाले प्राप्त होते हैं। यह चीन के गुआंगडांग तथा युन्नान प्रान्त, ताइवान, इण्डोनेशिया, मलेशिया, ग्रेनाडा, केरल, श्री लंका एवं दक्षिणी अमेरिका]] में खूब पैदा होता है।
तेतरिया गाँव, खिज़िरसराय (गया)
तेतरिया खिज़िरसराय, गया, बिहार स्थित एक गाँव है।
मालथौन
मालथौन अथवा माल्थोन (Malthone) भारतीय राज्य मध्य प्रदेश के उत्तरी भाग मे स्थित सागर जिले की इसी नाम की तहसील का मुख्यालय है।
यहाँ की कुल जनसंख्या वर्ष 2011 के जनगणना आँकड़ों के अनुसार 10,764 है।
मिश्मी
मिश्मी, भारत की एक प्रमुख जनजाति हैं।
बड़ोपल
बड़ोपल (Baropal) भारत के राजस्थान राज्य के हनुमानगढ़ ज़िले में स्थित एक गाँव है। ￼
यहाँ सैम की समस्या पाई जाती हैं..
सलिम पकेल
सलिम पकेल (Salim Pakel) भारत के सिक्किम राज्य के उत्तर सिक्किम ज़िले में स्थित एक गाँव है।
डिगारी
डिगारी, भारत की एक प्रमुख जनजाति हैं।
पासी
पासी पूर्वी उत्तर प्रदेश और बिहार में मुख्यतः रहते हैं। उत्तर प्रदेश में पासी अनुसूचित जाति के अंतर्गत आते हैं। इन्हें कुछ जगह इन्हें रावत कहते है इनको निम्न श्रेणी के अंतर्गत रखा गया है कुछ राज्यों में इन्हे एससी श्रेणी में रखा गया है। भरपासी कैथवास पासी रावतपासी गूजरपासी इनकी मुख्य उपजाती है   वे उत्तर भारतीय राज्यों पंजाब बिहार और उत्तर प्रदेश अरूणाचल प्रदेश में रहते हैं।
रामनगर दिल्ली लिंक एक्स्प्रेस ५०३६अ
रामनगर दिल्ली लिंक एक्स्प्रेस 5036A  भारतीय रेल द्वारा संचालित एक मेल एक्स्प्रेस ट्रेन है। यह ट्रेन रामनगर रेलवे स्टेशन (स्टेशन कोड:RMR) से 09:45AM बजे छूटती है और पुरानी दिल्ली रेलवे स्टेशन (स्टेशन कोड:DLI) पर 03:25PM बजे पहुंचती है। इसकी यात्रा अवधि है 5 घंटे 40 मिनट।
पासी
व्यवसाय
पासी का पारंपरिक पेशा शूकर पालने का रहा है। यह बिहार, ओड़िशा, उत्तर प्रदेश में भर जाती है.
निवास क्षेत्र
इस जाति के लोग मुख्यत: पंजाब उत्तर प्रदेश के सभी जिलों और बिहार में निवास करते हैं। भारत के अन्य प्रदेशों में पासी जाति को पासी, बौरासी,राजपासी, कैथवास, रावत, बहोरिया, मोठी  इत्यादि नाम से जाना जाता हैं इन की भाषा हिंदी ,मराठी, भोजपुरी होती है ।
समाज में स्थान
शब्द पासी की एक व्युत्पत्ति संस्कृत के पाशिका से भी बताई जाती हैँ ।
पासी समुदाय के उल्लेखनीय लोगों गंगा बक्स रावत, महाराजा बिजली पासी, महाराजा सुहेलदेव पासी ,छीता पासी ,सातन पासी,अमन राजपीयू जपला और ऊदा देवी पासी का नाम आता है।
जी लालबिक्कावाला
जी लालबिक्वेला (जन्म 28 जनवरी 1988) एक भारतीय क्रिकेटर हैं। उन्होंने 19 सितंबर 2018 को विजय हजारे ट्रॉफी में मिजोरम के लिए अपनी लिस्ट ए की शुरुआत की। उन्होंने 1 नवंबर 2018 को मिजोरम के लिए 2018-19 रणजी ट्रॉफी में प्रथम श्रेणी में पदार्पण किया। उन्होंने 21 फरवरी 2019 को मिजोरम के लिए, 2018-19 के सैयद मुश्ताक अली ट्रॉफी में अपना ट्वेंटी 20 डेब्यू किया।
धुरंदा
धुरंदा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
बालाकोट, पिथौरागढ (सदर) तहसील
बालाकोट, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
जोएल गार्नर
जोएल गार्नर (जन्म: 16 फरवरी 1952, Joel Garner) क्राइस्ट चर्च, बारबाडोस से वेस्टइंडीज़ क्रिकेट टीम के पूर्व क्रिकेट खिलाड़ी हैं। वह 1970-80 के दशक के वेस्टइंडीज के भयभीत करने वाले तेज गेंदबाज थे। उनके अन्य महत्वपूर्ण साथी थे: माइकल होल्डिंग, एंडी रॉबर्ट्स, कॉलिन क्रॉफ्ट और दिवंगत मैलकम मार्शल। जोएल काउंटी क्रिकेट में समरसेट की तरफ से भी खेलें। 1975/76 से 1987/88 तक उन्होंने 214 प्रथम श्रेणी मैच खेलें जिसमें उन्होंने 18.53 की औसत से 881 विकेट लिये। 1977 से 1987 तक चले अपने अंतर्राष्ट्रीय करियर के 58 टेस्ट मैच में उन्होंने 20.97 की औसत से 259 विकेट लिये। उन्होंने 98 एक दिवसीय अंतर्राष्ट्रीय भी खेलें जिसमें उन्होंने 18.84 की औसत से 146 विकेट लिये।
रामनगर वाराणसी एक्स्प्रेस ४६२
रामनगर वाराणसी एक्स्प्रेस 462  भारतीय रेल द्वारा संचालित एक मेल एक्स्प्रेस ट्रेन है। यह ट्रेन रामनगर रेलवे स्टेशन (स्टेशन कोड:RMR) से 08:50PM बजे छूटती है और वाराणसी जंक्शन रेलवे स्टेशन (स्टेशन कोड:BSB) पर 03:45PM बजे पहुंचती है। इसकी यात्रा अवधि है 18 घंटे 55 मिनट।
मेजू
मेजू, भारत की एक प्रमुख जनजाति हैं।
मोशे रामहलुनमाविया
मोशे रामहलुनमाविया (जन्म 18 जनवरी 1991) एक भारतीय क्रिकेटर हैं। उन्होंने अपनी लिस्ट ए की शुरुआत 25 फरवरी 2021 को, मिज़ोरम के लिए, 2020–21 विजय हजारे ट्रॉफी में की।
सोनकर (उपनाम)
यह सोनकर उपनाम के व्यक्तियों की सूची है, सोनकर उपनाम हिन्दू खटीक जाति में होता है जो भारत और पाकिस्तान में रहते हैं।
धुरिया
धुरिया में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
चुलीकाटा
चुलीकाटा, भारत की एक प्रमुख जनजाति हैं।
झांसल
झांसल (Jhansal) भारत के राजस्थान राज्य के हनुमानगढ़ ज़िले में स्थित एक गाँव है।
रणकपुर एक्स्प्रेस ४७०७
रणकपुर एक्स्प्रेस 4707  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बीकानेर जंक्शन रेलवे स्टेशन (स्टेशन कोड:BKN) से 09:45AM बजे छूटती है और बांद्रा टर्मिनस रेलवे स्टेशन (स्टेशन कोड:BDTS) पर 10:50AM बजे पहुंचती है। इसकी यात्रा अवधि है 25 घंटे 5 मिनट।
संगतोक
संगतोक (Sangtok) भारत के सिक्किम राज्य के उत्तर सिक्किम ज़िले में स्थित एक गाँव है।
दिनेश धोबी
दिनेश धोबी (जन्म 15 फरवरी 1999) एक भारतीय क्रिकेटर हैं। उन्होंने २५ फरवरी २०२१ को अपनी लिस्ट ए में पदार्पण किया, २०२०-२१ में विजय हजारे ट्रॉफी में सिक्किम के लिए।
जीना यहाँ (1979 फ़िल्म)
जीना यहाँ 1979 में बनी हिन्दी भाषा की फिल्म है।
रणकपुर एक्स्प्रेस ४७०८
रणकपुर एक्स्प्रेस 4708  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बांद्रा टर्मिनस रेलवे स्टेशन (स्टेशन कोड:BDTS) से 03:00PM बजे छूटती है और बीकानेर जंक्शन रेलवे स्टेशन (स्टेशन कोड:BKN) पर 04:00PM बजे पहुंचती है। इसकी यात्रा अवधि है 25 घंटे 0 मिनट।
रासायनिक संश्लेषण
रसायन विज्ञान में उद्देश्यपूर्वक एक या क्रम से कई रासायनिक अभिक्रियाएँ कराकर एक या अनेक उत्पाद बनाने की क्रिया को रासायनिक संश्लेषण (chemical synthesis) कहते हैं।
संश्लेषण की विधियाँ/मार्ग
संश्लेषण के कुछ ऐसे भी तरीके हैं जिनमें अभिकर्मक क से उत्पाद ख बनाने से बिल्कुल ही भिन्न रणनीति अपनायी जाती है। जैसे कैस्केड अभिक्रियाएँ (cascade reactions), बहुअवयवी अभिक्रियाएं (multi-component reactions), दूरदर्शीसदृश संश्लेषण (telescopic synthesis) आदि।
कार्बनिक संश्लेषण (Organic synthesis)
कार्बनिक संश्लेषण, रासायनिक संश्लेषण की एक सबसे महत्वपूर्ण शाखा है जो कार्बनिक यौगिकों के संश्लेषण से सम्बन्धित है।
बोलिविया के विभाग
बोलिविया के सबसे उच्च स्तरीय प्रशासनिक विभागों को "देपार्तमेंत" (स्पेनी: department) बोला जाता है।
तालिका
बोलिविया में नौ देपार्तमेंत हैं -
हर देपार्तमेंत के प्रान्त-स्तरीय उपविभाग हैं जिन्हें "प्रोविन्सिया" (provincia) कहा जाता है। हर प्रोविन्सिया के भी आगे नगर-निगम के स्तर के उपविभाग हैं जिन्हें "मुनिसिपिओ" (municipio) कहते हैं।
गॉडफ्रेड बाकिवेयेम
गॉडफ्रेड बाकिवेम (जन्म 20 दिसंबर 1998) घाना के एक क्रिकेटर हैं। उन्हें दक्षिण अफ्रीका में 2017 आईसीसी विश्व क्रिकेट लीग डिवीजन पांच टूर्नामेंट के लिए घाना की टीम में नामित किया गया था। वह 3 सितंबर 2017 को जर्मनी के खिलाफ घाना के शुरुआती मैच में खेले।
मई 2019 में, उन्हें युगांडा में 2018-19 आईसीसी टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए घाना के दस्ते में नामित किया गया था। उन्होंने 21 मई 2019 को केन्या के खिलाफ घाना के लिए अपना ट्वेंटी 20 अंतर्राष्ट्रीय (टी20आई) पदार्पण किया।
गोरोंतालोई भाषा
गोरोंतालोई (Gorontaloan) या हुलोनतालो (Hulontalo) दक्षिणपूर्व एशिया के इण्डोनेशिया देश के सुलावेसी द्वीप पर स्थित गोरोंतालो प्रांत में गोरोंतालोई लोगों द्वारा बोली जाने वाली एक भाषा है। यह ऑस्ट्रोनीशियाई भाषा-परिवार की मलय-पोलेनीशियाई शाखा की सदस्या है।
स्तेलारियम
स्तेलारियम ( Stellarium) एक मुक्तस्रोत निःशुल्क तारामण्डलदर्शक सॉफ्टवेयर है। इस सॉफ्टवेयर की सहायता से रात के आकाश का वास्तविक-समय चित्र देखा जा सकता है। यह लिनुक्स, माइक्रोसॉफ्ट विण्डोज तथा मैक ओएस पर चलाने के लिए उपलब्ध है। इसे मोबाइल पर भी चलाया जा सकता है और यह एन्ड्रॉयड, iOS और सिम्बियन के लिए सशुल्क उपलब्ध है।
वल्लभ भाई पटेल
वल्लभभाई झावेरभाई पटेल (३१ अक्टूबर १८७५ – १५ दिसम्बर १९५०), जो सरदार पटेल के नाम से लोकप्रिय थे, एक भारतीय राजनीतिज्ञ थे। उन्होंने भारत के पहले उप-प्रधानमंत्री के रूप में कार्य किया। वे एक भारतीय अधिवक्ता और राजनेता थे, जो भारतीय राष्ट्रीय कांग्रेस के एक वरिष्ठ नेता और भारतीय गणराज्य के संस्थापक पिता थे जिन्होंने स्वतंत्रता के लिए देश के संघर्ष में अग्रणी भूमिका निभाई और एक एकीकृत, स्वतंत्र राष्ट्र में अपने एकीकरण का मार्गदर्शन किया।  भारत और अन्य जगहों पर, उन्हें अक्सर हिंदी, उर्दू और फ़ारसी में सरदार कहा जाता था, जिसका अर्थ है "प्रमुख"। उन्होंने भारत के राजनीतिक एकीकरण और 1947 के भारत-पाकिस्तान युद्ध के दौरान गृह मंत्री के रूप में कार्य किया।
जीवन परिचय
पटेल का जन्म नडियाद, गुजरात में एक लेवा पटेल(पाटीदार) जाति में हुआ था। वे झवेरभाई पटेल एवं लाडबा देवी की चौथी संतान थे। सोमाभाई, नरसीभाई और विट्टलभाई उनके अग्रज थे। उनकी शिक्षा मुख्यतः स्वाध्याय से ही हुई। लन्दन जाकर उन्होंने बैरिस्टर की पढाई की और वापस आकर अहमदाबाद में वकालत करने लगे। महात्मा गांधी के विचारों से प्रेरित होकर उन्होने भारत के स्वतन्त्रता आन्दोलन में भाग लिया।
बारडोली सत्याग्रह
बारडोली सत्याग्रह, भारतीय स्वाधीनता संग्राम के दौरान वर्ष 1928 में गुजरात में हुआ एक प्रमुख किसान आंदोलन था, जिसका नेतृत्व वल्लभभाई पटेल ने किया । उस समय प्रांतीय सरकार ने किसानों के लगान में तीस प्रतिशत तक की वृद्धि कर दी थी। पटेल ने इस लगान वृद्धि का जमकर विरोध किया। सरकार ने इस सत्याग्रह आंदोलन को कुचलने के लिए कठोर कदम उठाए, पर अंतत: विवश होकर उसे किसानों की मांगों को मानना पड़ा। एक न्यायिक अधिकारी ब्लूमफील्ड और एक राजस्व अधिकारी मैक्सवेल ने संपूर्ण मामलों की जांच कर 22 प्रतिशत लगान वृद्धि को गलत ठहराते हुए इसे घटाकर 6.03 प्रतिशत कर दिया।
इस सत्याग्रह आंदोलन के सफल होने के बाद वहां की महिलाओं ने वल्लभभाई पटेल को ‘सरदार’ की उपाधि प्रदान की। किसान संघर्ष एवं राष्ट्रीय स्वाधीनता संग्राम के अंर्तसबंधों की व्याख्या बारदोली किसान संघर्ष के संदर्भ में करते हुए गांधीजी ने कहा कि इस तरह का हर संघर्ष, हर कोशिश हमें स्वराज के करीब पहुंचा रही है और हम सबको स्वराज की मंजिल तक पहुंचाने में ये संघर्ष सीधे स्वराज के लिए संघर्ष से कहीं ज्यादा सहायक सिद्ध हो सकते हैं।
आजादी के बाद
यद्यपि अधिकांश प्रान्तीय कांग्रेस समितियाँ पटेल के पक्ष में थीं, गांधी जी की इच्छा का आदर करते हुए पटेल जी ने प्रधानमंत्री पद की दौड से अपने को दूर रखा और इसके लिये नेहरू का समर्थन किया। उन्हे उपप्रधान मंत्री एवं गृह मंत्री का कार्य सौंपा गया। किन्तु इसके बाद भी नेहरू और पटेल के सम्बन्ध तनावपूर्ण ही रहे। इसके चलते कई अवसरों पर दोनो ने ही अपने पद का त्याग करने की धमकी दे दी थी।
देसी राज्यों (रियासतों) का एकीकरण
स्वतंत्रता के समय भारत में 562 देसी रियासतें थीं। इनका क्षेत्रफल भारत का 40 प्रतिशत था। सरदार पटेल ने आजादी के ठीक पूर्व (संक्रमण काल में) ही वीपी मेनन के साथ मिलकर कई देसी राज्यों को भारत में मिलाने के लिये कार्य आरम्भ कर दिया था। पटेल और मेनन ने देसी राजाओं को बहुत समझाया कि उन्हे स्वायत्तता देना सम्भव नहीं होगा। इसके परिणामस्वरूप तीन को छोडकर शेष सभी राजवाडों ने स्वेच्छा से भारत में विलय का प्रस्ताव स्वीकार कर लिया। केवल जम्मू एवं कश्मीर, जूनागढ तथा हैदराबाद स्टेट के राजाओं ने ऐसा करना नहीं स्वीकारा। जूनागढ सौराष्ट्र के पास एक छोटी रियासत थी और चारों ओर से भारतीय भूमि से घिरी थी। वह पाकिस्तान के समीप नहीं थी। वहाँ के नवाब ने 15 अगस्त 1947 को पाकिस्तान में विलय की घोषणा कर दी। राज्य की सर्वाधिक जनता हिंदू थी और भारत विलय चाहती थी। नवाब के विरुद्ध बहुत विरोध हुआ तो भारतीय सेना जूनागढ़ में प्रवेश कर गयी। नवाब भागकर पाकिस्तान चला गया और 9 नवम्बर 1947 को जूनागढ भी भारत में मिल गया। फरवरी 1948 में वहाँ जनमत संग्रह कराया गया, जो भारत में विलय के पक्ष में रहा। हैदराबाद भारत की सबसे बड़ी रियासत थी, जो चारों ओर से भारतीय भूमि से घिरी थी। वहाँ के निजाम ने पाकिस्तान के प्रोत्साहन से स्वतंत्र राज्य का दावा किया और अपनी सेना बढ़ाने लगा। वह ढेर सारे हथियार आयात करता रहा। पटेल चिंतित हो उठे। अन्ततः भारतीय सेना 13 सितंबर 1948 को हैदराबाद में प्रवेश कर गयी। तीन दिनों के बाद निजाम ने आत्मसमर्पण कर दिया और नवंबर 1948 में भारत में विलय का प्रस्ताव स्वीकार कर लिया। नेहरू ने काश्मीर को यह कहकर अपने पास रख लिया कि यह समस्या एक अन्तरराष्ट्रीय समस्या है। कश्मीर समस्या को संयुक्त राष्ट्रसंघ में ले गये और अलगाववादी ताकतों के कारण कश्मीर की समस्या दिनोदिन बढ़ती गयी। 5 अगस्त 2019 को प्रधानमंत्री मोदीजी और गृहमंत्री अमित शाह जी के प्रयास से कश्मीर को विशेष राज्य का दर्जा देने वाला अनुच्छेद 370 और 35(अ) समाप्त हुआ। कश्मीर भारत का अभिन्न अंग बन गया और सरदार पटेल का अखण्ड भारत बनाने का स्वप्न साकार हुआ। 31 अक्टूबर 2019 को जम्मू-कश्मीर तथा लद्दाख के रूप में दो केन्द्र शासित प्रेदश अस्तित्व में आये। अब जम्मू-कश्मीर केन्द्र के अधीन रहेगा और भारत के सभी कानून वहाँ लागू होंगे। पटेल जी को कृतज्ञ राष्ट्र की यह सच्ची श्रद्धांजलि है।
गांधी, नेहरू और पटेल
स्वतंत्र भारत के प्रथम प्रधानमंत्री पं. नेहरू व प्रथम उप प्रधानमंत्री सरदार पटेल में आकाश-पाताल का अंतर था। यद्यपि दोनों ने इंग्लैण्ड जाकर बैरिस्टरी की डिग्री प्राप्त की थी परंतु सरदार पटेल वकालत में पं॰ नेहरू से बहुत आगे थे तथा उन्होंने सम्पूर्ण ब्रिटिश साम्राज्य के विद्यार्थियों में सर्वप्रथम स्थान प्राप्त किया था। नेहरू प्राय: सोचते रहते थे, सरदार पटेल उसे कर डालते थे। नेहरू शास्त्रों के ज्ञाता थे, पटेल शस्त्रों के पुजारी थे। पटेल ने भी ऊंची शिक्षा पाई थी परंतु उनमें किंचित भी अहंकार नहीं था। वे स्वयं कहा करते थे, "मैंने कला या विज्ञान के विशाल गगन में ऊंची उड़ानें नहीं भरीं। मेरा विकास कच्ची झोपड़ियों में गरीब किसान के खेतों की भूमि और शहरों के गंदे मकानों में हुआ है।" पं॰ नेहरू को गांव की गंदगी, तथा जीवन से चिढ़ थी। पं॰ नेहरू अन्तरराष्ट्रीय ख्याति के इच्छुक थे तथा समाजवादी प्रधानमंत्री बनना चाहते थे।
देश की स्वतंत्रता के पश्चात सरदार पटेल उप प्रधानमंत्री के साथ प्रथम गृह, सूचना तथा रियासत विभाग के मंत्री भी थे। सरदार पटेल की महानतम देन थी 562 छोटी-बड़ी रियासतों का भारतीय संघ में विलीनीकरण करके भारतीय एकता का निर्माण करना। विश्व के इतिहास में एक भी व्यक्ति ऐसा न हुआ जिसने इतनी बड़ी संख्या में राज्यों का एकीकरण करने का साहस किया हो। 5 जुलाई 1947 को एक रियासत विभाग की स्थापना की गई थी। एक बार उन्होंने सुना कि बस्तर की रियासत में कच्चे सोने का बड़ा भारी क्षेत्र है और इस भूमि को दीर्घकालिक पट्टे पर हैदराबाद की निजाम सरकार खरीदना चाहती है। उसी दिन वे परेशान हो उठे। उन्होंने अपना एक थैला उठाया, वी.पी. मेनन को साथ लिया और चल पड़े। वे उड़ीसा पहुंचे, वहां के 23 राजाओं से कहा, "कुएं के मेढक मत बनो, महासागर में आ जाओ।" उड़ीसा के लोगों की सदियों पुरानी इच्छा कुछ ही घंटों में पूरी हो गई। फिर नागपुर पहुंचे, यहां के 38 राजाओं से मिले। इन्हें सैल्यूट स्टेट कहा जाता था, यानी जब कोई इनसे मिलने जाता तो तोप छोड़कर सलामी दी जाती थी। पटेल ने इन राज्यों की बादशाहत को आखिरी सलामी दी। इसी तरह वे काठियावाड़ पहुंचे। वहां 250 रियासतें थी। कुछ तो केवल 20-20 गांव की रियासतें थीं। सबका एकीकरण किया। एक शाम मुम्बई पहुंचे। आसपास के राजाओं से बातचीत की और उनकी राजसत्ता अपने थैले में डालकर चल दिए। पटेल पंजाब गये। पटियाला का खजाना देखा तो खाली था। फरीदकोट के राजा ने कुछ आनाकानी की। सरदार पटेल ने फरीदकोट के नक्शे पर अपनी लाल पैंसिल घुमाते हुए केवल इतना पूछा कि "क्या मर्जी है?" राजा कांप उठा। आखिर 15 अगस्त 1947 तक केवल तीन रियासतें-कश्मीर, जूनागढ़ और हैदराबाद छोड़कर उस लौह पुरुष ने सभी रियासतों को भारत में मिला दिया। इन तीन रियासतों में भी जूनागढ़ को 9 नवम्बर 1947 को मिला लिया गया तथा जूनागढ़ का नवाब पाकिस्तान भाग गया। 13 नवम्बर को सरदार पटेल ने सोमनाथ के भग्न मंदिर के पुनर्निर्माण का संकल्प लिया, जो पंडित नेहरू के तीव्र विरोध के पश्चात भी बना। 1948 में हैदराबाद भी केवल 4 दिन की पुलिस कार्रवाई द्वारा मिला लिया गया। न कोई बम चला, न कोई क्रांति हुई, जैसा कि डराया जा रहा था।
जहां तक कश्मीर रियासत का प्रश्न है इसे पंडित नेहरू ने स्वयं अपने अधिकार में लिया हुआ था, परंतु यह सत्य है कि सरदार पटेल कश्मीर में जनमत संग्रह तथा कश्मीर के मुद्दे को संयुक्त राष्ट्र संघ में ले जाने पर बेहद क्षुब्ध थे। नि:संदेह सरदार पटेल द्वारा यह 562 रियासतों का एकीकरण विश्व इतिहास का एक आश्चर्य था। भारत की यह रक्तहीन क्रांति थी। महात्मा गांधी ने सरदार पटेल को इन रियासतों के बारे में लिखा था, "रियासतों की समस्या इतनी जटिल थी जिसे केवल तुम ही हल कर सकते थे।"
यद्यपि विदेश विभाग पं॰ नेहरू का कार्यक्षेत्र था, परन्तु कई बार उप प्रधानमंत्री होने के नाते कैबिनेट की विदेश विभाग समिति में उनका जाना होता था। उनकी दूरदर्शिता का लाभ यदि उस समय लिया जाता तो अनेक वर्तमान समस्याओं का जन्म न होता। 1950 में पंडित नेहरू को लिखे एक पत्र में पटेल ने चीन तथा उसकी तिब्बत के प्रति नीति से सावधान किया था और चीन का रवैया कपटपूर्ण तथा विश्वासघाती बतलाया था। अपने पत्र में चीन को अपना दुश्मन, उसके व्यवहार को अभद्रतापूर्ण और चीन के पत्रों की भाषा को किसी दोस्त की नहीं, भावी शत्रु की भाषा कहा था। उन्होंने यह भी लिखा था कि तिब्बत पर चीन का कब्जा नई समस्याओं को जन्म देगा। 1950 में नेपाल के संदर्भ में लिखे पत्रों से भी पं॰ नेहरू सहमत न थे। 1950 में ही गोवा की स्वतंत्रता के संबंध में चली दो घंटे की कैबिनेट बैठक में लम्बी वार्ता सुनने के पश्चात सरदार पटेल ने केवल इतना कहा "क्या हम गोवा जाएंगे, केवल दो घंटे की बात है।" नेहरू इससे बड़े नाराज हुए थे। यदि पटेल की बात मानी गई होती तो 1961 तक गोवा की स्वतंत्रता की प्रतीक्षा न करनी पड़ती।
गृहमंत्री के रूप में वे पहले व्यक्ति थे जिन्होंने भारतीय नागरिक सेवाओं (आई.सी.एस.) का भारतीयकरण कर इन्हें भारतीय प्रशासनिक सेवाएं (आई.ए.एस.) बनाया। अंग्रेजों की सेवा करने वालों में विश्वास भरकर उन्हें राजभक्ति से देशभक्ति की ओर मोड़ा। यदि सरदार पटेल कुछ वर्ष जीवित रहते तो संभवत: नौकरशाही का पूर्ण कायाकल्प हो जाता।
सरदार पटेल जहां पाकिस्तान की छद्म व चालाकी पूर्ण चालों से सतर्क थे वहीं देश के विघटनकारी तत्वों से भी सावधान करते थे। विशेषकर वे भारत में मुस्लिम लीग तथा कम्युनिस्टों की विभेदकारी तथा रूस के प्रति उनकी भक्ति से सजग थे। अनेक विद्वानों का कथन है कि सरदार पटेल बिस्मार्क की तरह थे। लेकिन लंदन के टाइम्स ने लिखा था "बिस्मार्क की सफलताएं पटेल के सामने महत्वहीन रह जाती हैं। यदि पटेल के कहने पर चलते तो कश्मीर, चीन, तिब्बत व नेपाल के हालात आज जैसे न होते। पटेल सही मायनों में मनु के शासन की कल्पना थे। उनमें कौटिल्य की कूटनीतिज्ञता तथा महाराज शिवाजी की दूरदर्शिता थी। वे केवल सरदार ही नहीं बल्कि भारतीयों के हृदय के सरदार थे।
लेखन कार्य एवं प्रकाशित पुस्तकें
निरन्तर संघर्षपूर्ण जीवन जीने वाले सरदार पटेल को स्वतंत्र रूप से पुस्तक-रचना का अवकाश नहीं मिला, परंतु उनके लिखे पत्रों, टिप्पणियों एवं उनके द्वारा दिये गये व्याख्यानों के रूप में बृहद् साहित्य उपलब्ध है, जिनका संकलन विविध रूपाकारों में प्रकाशित होते रहा है। इनमें सर्वाधिक महत्वपूर्ण तो सरदार पटेल के वे पत्र हैं जो स्वतंत्रता संग्राम के संदर्भ में दस्तावेज का महत्व रखते हैं। 1945 से 1950 ई० की समयावधि के इन पत्रों का सर्वप्रथम दुर्गा दास के संपादन में (अंग्रेजी में) नवजीवन प्रकाशन मंदिर से 10 खंडों में प्रकाशन हुआ था। इस बृहद् संकलन में से चुने हुए पत्र-व्यवहारों का वी० शंकर के संपादन में दो खंडों में भी प्रकाशन हुआ, जिनका हिंदी अनुवाद भी प्रकाशित किया गया। इन संकलनों में केवल सरदार पटेल के पत्र न होकर उन-उन संदर्भों में उन्हें लिखे गये अन्य व्यक्तियों के महत्वपूर्ण पत्र भी संकलित हैं। विभिन्न विषयों पर केंद्रित उनके विविध रूपेण लिखित साहित्य को संकलित कर अनेक पुस्तकें भी तैयार की गयी हैं। उनके समग्र उपलब्ध साहित्य का विवरण इस प्रकार है:-
स्टैच्यू ऑफ यूनिटी
2018 में तैयार इस प्रतिमा को प्रधानमंत्री मोदी जी ने 31 अक्टूबर 2018 को राष्ट्र को समर्पित किया। यह प्रतिमा 5 वर्षों में लगभग 3000 करोड़ रुपये की लागत से तैयार हुई है।
बेल्जियास
बेल्जियास, भारत की एक प्रमुख जनजाति हैं।
पिठोली (N.Z.A.), नैनीताल तहसील
पिठोली (N.Z.A.), नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
डीएसपी (फिल्म)
डीएसपी पोनराम द्वारा लिखित और निर्देशित 2022 की एक भारतीय तमिल भाषा की एक्शन कॉमेडी फिल्म है। फिल्म में विजय सेतुपति और अनुकृति वास के साथ प्रभाकर, पुगाज़, इलावरसु, जी. ज्ञानसंबंदम, दीपा और सिंगमपुली अन्य महत्वपूर्ण भूमिकाओं में दिखाई देंगे। इसे 2 दिसंबर 2022 को सिनेमाघरों में रिलीज़ किया गया था लेकिन दर्शकों को यह फिल्म कुछ खास पसंद नहीं आयी, जिसके परिणामस्वरूप फिल्म बॉक्स-ऑफिस पर असफल साबित हुई।
निर्माण
शुरुआत में फ़िल्म का नाम अस्थायी रूप से वीजेएस46 रखा गया था। लेकिन 10 नवंबर 2022 को फिल्म का पहला पोस्टर जारी करने के साथ ही शीर्षक की घोषणा डीएसपी के रूप में की गई। कथित तौर पर फिल्म की शूटिंग 15 फरवरी 2022 को पूरी हो गई थी। और अभिनेत्री अनुकृति वास, जिन्हें फेमिना मिस इंडिया 2018 का ताज पहनाया गया था, उन्हें मुख्य भूमिका निभाने के लिए साइन किया गया था। प्रारंभ में वह प्रशांत की वेट्री फिल्म से अपने अभिनय की शुरुआत करने वाली थीं, लेकिन उस फिल्म की रिलीज में देरी के कारण, यह फिल्म उनके अभिनय की पहली फिल्म थी। 30 नवंबर 2022 को फिल्म के निर्माताओं ने फिल्म के पात्रों का नाम सामूहिक किया। फिल्म के पोस्ट-थिएट्रिकल स्ट्रीमिंग का अधिकार नेटफ्लिक्स और सन एनएक्सटी के द्वारा खरीदे गए थे। जबकि फिल्म के सैटेलाइट अधिकार सन टीवी को बेचे गए थे। फिल्म को 30 दिसंबर 2022 को सन एनएक्सटी पर डिजिटल प्रीमियर के लिए निर्धारित किया गया था।
राँची भागलपुर एक्स्प्रेस ८६०३अ
राँची भागलपुर एक्स्प्रेस 8603A  भारतीय रेल द्वारा संचालित एक मेल एक्स्प्रेस ट्रेन है। यह ट्रेन रांची रेलवे स्टेशन (स्टेशन कोड:RNC) से 03:00PM बजे छूटती है और भागलपुर रेलवे स्टेशन (स्टेशन कोड:BGP) पर 04:15AM बजे पहुंचती है। इसकी यात्रा अवधि है 13 घंटे 15 मिनट।
कमला नेहरू महिला महाविद्यालय, जोधपुर
कमला नेहरू महिला महाविद्यालय राजस्थान के जोधपुर ज़िले में स्थित एक महिला महाविद्यालय है। यह कॉलेज जयनारायण व्यास विश्वविद्यालय से संबद्ध है। इसे 1962 में स्थापित किया गया था। यह महाविद्यालय हमेशा से ही छात्राओं की पहली पसंद रहा है यहां पर छात्र राजनीति का जादू सिर चढ़कर बोलता है सन 2016 के बाद में इस महाविद्यालय में जयनारायण व्यास विश्वविद्यालय जोधपुर से अलग छात्र संघ अध्यक्ष चुने जाते हैं यानी कि 2016 से पहले तक इस महाविद्यालय में जो छात्र संघ अध्यक्ष होता था वह जय नारायण व्यास विश्वविद्यालय का छात्र संघ अध्यक्ष भी था लेकिन 2016 के बाद में इस महाविद्यालय का अपना छात्र संघ अध्यक्ष चुने जाने लगा इस महाविद्यालय में सबसे पहले छात्रसंघ अध्यक्ष चुने जाने वाली प्रियंका विश्नोई थी
काफ़िरिस्तान
क़ाफ़िरिस्तान आज के पाक-अफ़ग़ान क्षेत्र में स्थित एक क्षेत्र है जिसे १८९६ में अफ़गानिस्तान के शासक अब्दिर-रहमान ख़ान ने इस्लाम में परिवर्तित कर दिया था। इसका नाम बदलकर नूरिस्तान कर दिया गया था।
परिचय
काफ़िरिस्तान अफगानिस्तान का एक प्रांत है जिसके उत्तर में बदख़्शाँ का प्रदेश, उत्तर-पूर्व में चित्राल तथा दक्षिण-पूर्व में कुनार की घाटी है। सन्‌ 1885-86 से पहले इस पर्वतीय प्रदेश के बारे में बहुत कम ज्ञान था। काफ़िर लोगों का यह देश 1859 ई. तक पूर्ण रूप से स्वतंत्र रहा। इसके पश्चात्‌ काबुल के अमीर अब्दुर्रहमान ने इस भाग को अपने अधिकार में कर लिया तथा यहाँ के निवासियों को इस्लाम धर्म का समर्थक बना लिया।
देश में विभिन्न सँकरी घाटियाँ हैं जो ऊँची परिवर्तित चट्टानों से बनी हुई पर्वतश्रेणियों द्वारा अलग-अलग कर दी गई है। पूरा प्रदेश बहुत ही ऊँचा नीचा है। मैदान या समतल क्षेत्र नाममात्र के लिए भी नहीं हैं। सारा पर्वतीय क्षेत्र जंगलों से ढका हुआ है। ढालों पर चरागाह हैं। यहाँ पर फल तथा तरकारियाँ पैदा की जाती हैं। नदियों में पर्याप्त मछलियाँ पाई जाती हैं। घाटियों में फल, फूल तथा अन्न पैदा किए जाते हैं।
धेबला धेब्ली
धेबला धेब्ली में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
खातमी
खातमी, भारत की एक प्रमुख जनजाति हैं।
कलगीदार सर्प चील
कलगीदार सर्प चील (स्पीलॉर्निस चील) एक माध्यम आकर की शिकारी (परभक्षी) चिड़िया है जो उष्णकटिबंधीय एशिया के प्राकृतिक वन्य वासों में पायी जाती है। इसके व्यापक परास में, अनेकों भिन्नताएं हैं और इसके कुछ प्रकार इसकी उपजाति माने जाते हैं जबकि अन्य को पूर्ण प्रजाति के रूप में देखा जाता है, इस कारण समूह का वर्गीकरण विज्ञान समाधित नहीं है। इसके निकट संबंधी जिन्हें प्रायः पूर्ण प्रजाति माना जाता है उसमे फिलिस्तीन के सर्प चील (एस.होलोस्पिला), अंडमान के सर्प-चील (स्पीलॉर्निस एल्जिनी) और दक्षिण निकोबार के सर्प-चील (स्पीलॉर्निस क्लोस्सी) शामिल हैं। इस प्रजाति समष्टि के सभी सदस्यों में बड़ा सा दिखने वाला सर होता है जिस पर कुछ पंख होते हैं और जो इन्हें नर के सामान और कलगीदार रूप प्रदान करता है। इनका चेहरा स्पष्ट एवम पीला होता है और जो मोम-झिल्ली से जुड़ा होता है और इनके मजबूत पंजे पंखरहित तथा प्रवर्धित होते हैं। ये वन के वितान पर चारा खोजती हैं और इनके पंख तथा पूंछ, चौड़ी सफ़ेद और काली पट्टियां प्रदर्शित करते हैं और ये प्रायः तीखी और परिचित तीन या दो स्वरयुक्त ध्वनि निकालती हैं। ये प्रायः सांप का भक्षण करती हैं, जिसके फलस्वरूप ही इन्हें इनका नाम दिया गया है और इसीलिए इन्हें सिर्केटस सर्प-चीलों के साथ सिर्केटिने प्रजाति में रखा गया है।
विवरण
यह विशाल, गहरे भूरे रंग की चील छोटी और गठीली होती है तथा इसके पंख गोल और पूंछ छोटी होती है। इसकी छोटी और सफ़ेद-काली कलगी के कारण इसकी गर्दन का हिस्सा भारी प्रतीत होता है। चेहरे की स्पष्ट त्वचा और पंजे पीले रंग के होते हैं। इनके आतंरिक हिस्से पर सफ़ेद तथा पीलेभूरे रंग की चित्तियां होती हैं। जब ये बैठी हुई अवस्था में होती हैं तो पंखों का अग्रसिरा पूंछ के शीर्ष तक नहीं पहुंचता. उड़ान भरने में, चौड़े और पतवार के आकर के पंख एक फैले हुए वी का आकर ले लेते हैं। उड़ने वाले पंखों का अन्त्सिरा और आतंरिक भाग काला होता है और इसपर चौड़ी सफ़ेद धारियां होती हैं। इस प्रजाति के युवा पक्षियों के सर का काफी हिस्सा सफ़ेद होता है।
वितरण और वर्गीकरण
उष्णकटिबंधीय एशिया के विस्तृत परास में लगभग 21 प्रजातियों को इसके उपजाति के रूप में वर्गीकृत किया गया है। इनमें भारत और नेपाल के उप-हिमालयीय क्षेत्रों के नामजद पक्षी, प्रायद्वीपीय भारत में मेलानोटिस, श्री लंका की स्पिलोगास्टर, सुदूर पूर्व में बर्मानिकस, वियतनाम और चीन में रिकेट्टी और मलय प्रद्वीप में मलएंसिस, शामिल हैं। कई द्वीप इस मुख्य वर्गीकरण का एक फ्रिंज बनाते हैं और इसमें अंडमान की डाविसोनी, निकोबार की मिनिमस, र्युकू की पर्प्लेक्सस, होया (ताइवान), रदरफोर्डी (हैनान), पलवानेसिस (पलावन), पैलीडस (उत्तरी बोरेनो), रिचमॉन्डी (दक्षिणी बोरेनो), नाटूनेसिस (नातुना), बाटू (बाटू), अबोट्टी, सिपोरा और एस्टूरिनस (सुमात्रा से दूर), बिदो (जावा) और बावियन द्वीप की बवेनियास को भी इसमें शामिल करते हैं।
इन नामजद प्रारूपों में गर्दन काली होती है जबकि प्रायद्वीपीय भारत में पाए जाने वाले प्रारूपों में गर्दन का रंग भूरापन लिए होता है। इसमें क्रमिक रूप से हुए अक्षांशीय परिवर्तन पाए जाते हैं, जिससे दक्षिण की ओर बढ़ते जाने पर इनका आकार घटता जाता है।
इनका विशिष्ट नाम चील, पक्षियों के हिंदी नाम से लिया गया है।
व्यवहार और पारिस्थितिकी
कलगीदार सर्प-चील, जैसा कि इसके अंग्रेजी नाम से पता चलता है, एक विशेष सरिसृप भक्षक है जो वनों में, प्रायः जल के समीप, छिपकलियों और सांपों का शिकार करती है। यह सिर्केटस प्रजाति की उप-प्रजाति सिर्केटिने में सर्प चीलों के साथ रखी जाती है।
यह नीची पहाड़ियों और मैदानों में मुख्यतः उन क्षेत्रों में पाई जाती है जहां वनस्पतियों की बहुलता हो। यह एक आवासी प्रजाती होती है लेकिन इनके परास के कुछ भागों में यह सिर्फ गर्मियों में ही पायी जाती हैं।
इनका स्वर एक विशेष क्लुई-विप-विप जैसा होता है जिसका पहला स्वर उच्च और चढ़ता हुआ होता है। ये पूर्वाह्न के समय अपने ठिकानों से बहुत शोर करती हैं, जहां यह काफी समय बिताती हैं और सुबह ये वातावरण गर्म हो जाने पर उठती हैं। यह कभी-कभी मैदाओं में भी सांपों का पीछा करती हैं।
इनका प्रजनन काल मुख्यतः सर्दियों से गर्मी तक होता है। इनका घोंसला ऊंचे वृक्ष पर बनाया गया एक बड़े चबूतरे जैसा होता है। मध्य भारत में, प्रायः टर्मिनालिया टोमेंटोसा का प्रयोग किया जाता है। इनके घोंसले उस वृक्ष की हरी पत्तियों से ढके होते हैं जिन पर इनका घोंसला बना होता है। आमतौर पर प्रसव के फलस्वरूप इनमें एक अंडा होता है लेकिन कभी-कभी दो भी हो सकते हैं और एक ऋतु में मात्र एक ही चूजे को सफलतापूर्वक पाला जा सकता है। इनके घोंसलों की रक्षा इनके माता-पिता द्वारा की जाती है।
संस्कृति में
कलगीदार सर्प-चील को जापान की सरकार द्वारा 1.1: "जापान के विशिष्ट एवम प्रसिद्ध जंतु और उनका आवास" के मानदंड के अंतर्गत एक विशिष्ट प्राकृतिक स्मारक चिन्ह का दर्जा दिया गया है।
अमलापुरम
अमलापुरम (Amalapuram) भारत के आन्ध्र प्रदेश राज्य के कोनसीमा ज़िले में स्थित एक नगर है। यह ज़िले का मुख्यालय भी है। सन् 2022 में पूर्व गोदावरी ज़िले के विभाजन से पूर्व यह उस ज़िले का भाग था।
मंडल मुख्यालय
यह अमलापुरम मंडल और अमलापुरम राजस्व मंडल का मंडल और मंडल मुख्यालय है।
इतिहास
अमलापुरम को मूल रूप से अमृतपुरी नाम दिया गया था जो बाद में बदलकर अमलीपुरी हो गया। इसके कुछ मंदिर अमलेश्वरुडु को समर्पित हैं।अमलापुरम को पंचलिंगपुरम भी कहा जाता है क्योंकि यह शिव को अमलेस्वाडु, सिधेश्वारुडु, रामलिंगेश्वरुडु, चंद्रमौलेश्वरुडु और चेन्नामलेलेश्वरुडु के रूप में पांच मंदिरों की गोद है। राजामुंदरी और काकीनाडा के बाद पूर्वी गोदावरी जिले में अमलापुरम तीसरा सबसे विकसित शहर है। क्षेत्र में लगभग 65 स्कूल और कॉलेज, छह इंजीनियरिंग कॉलेज और एक मेडिकल कॉलेज हैं। यह भारत के कुछ संसद क्षेत्रों में से एक है, जहां रेलवे कनेक्टिविटी नहीं है।
भूगोल
अमलापुरम 7.20 किमी 2 (2.78 वर्ग मील) के क्षेत्र में फैला हुआ है। यह 16.5787 ° N 82.0061 ° E पर स्थित है। इसकी औसत ऊंचाई 2 मीटर (6 फीट 7 इंच) है।
जनसांख्यिकी
2011 की भारत की जनगणना के अनुसार, अमलापुरम की जनसंख्या 141,194 है, जिसमें 70,850 पुरुष और 70,344 महिलाएँ हैं। अमलापुरम की औसत साक्षरता दर 77% है, जो राष्ट्रीय औसत 59.5% से अधिक है; 80.68% पुरुष और 73.54% महिलाएँ साक्षर हैं। अमलापुरम के ग्रामीण इलाकों में 77,036 लोग निवास करते हैं, जबकि अमलापुरम शहरी क्षेत्र में 64,158 लोग निवास करते हैं।
राजनीति
अमलापुरम आंध्र प्रदेश के 25 लोकसभा क्षेत्रों में से एक है। पूर्व गोदावरी जिले में अन्य दो लोकसभा क्षेत्र राजमुंदरी और काकीनाडा हैं।
पेप्सी
पेप्सी एक कार्बोनेटेड शीतल पेय है जिसका निर्माण पेप्सिको द्वारा किया जाता है। मूल रूप से 1893 में कैलेब ब्रैढैम द्वारा बनाया और विकसित किया गया था और इसे ब्रैड का पेय के रूप में पेश किया गया था, इसे 1898 में पेप्सी-कोला का नाम दिया गया था, और फिर 1961 में पेप्सी को संक्षिप्त कर दिया गया था।
तिब्बत के वैदेशिक सम्बन्ध
७वीं शताब्दी के बाद से ही तिब्बत के वैदेशिक संबंधों का लेखाजोखा उपलब्ध है। यह वह समय था जब बौद्ध धर्म ने भारत से तिब्बत में प्रवेश किया।
सिंगपो
सिंगपो, भारत की एक प्रमुख जनजाति हैं।
गठबंधन (टीवी श्रृंखला)
इसे अरबी में العدو الحبیب शीर्षक के तहत डब किया गया था और एमबीसी बॉलीवुड पर प्रसारित किया गया था।
कथानक
सुरेंद्रनगर से धनक पारेख और मुंबई, महाराष्ट्र से रघु भारत जाधव। गुजरात दो परस्पर विरोधी व्यक्तित्व वाले लोग हैं जो अंततः शादी, दोस्ती और प्यार के बंधन में बंध जाते हैं।
रघु एक छोटा अपराधी है, एक गुंडा जिसकी भयानक प्रतिष्ठा है। जल्द ही वह मुंबई के सबसे ताकतवर डॉन में से एक बन जाता है। सावित्री, उनकी माँ, उनके संगठन को नियंत्रित करती हैं, और उन्हें अपनी संपत्ति और प्रतिष्ठा बढ़ाने के लिए हिंसक कृत्यों का सहारा लेने के लिए प्रोत्साहित करती हैं। धनक एक महत्वाकांक्षी आईपीएस अधिकारी है जो कानून के सही पक्ष में रहता है। रघु को पहली नजर में उससे प्यार हो जाता है और उसके परिवार को बंधक बनाकर शादी के लिए मजबूर करता है। धनक रघु और उसके अधर्म से पहले नफरत करता है, लेकिन जल्द ही उसके लिए गिर जाता है। इसके बाद वह उससे ज्यादा प्यार करने लगी, जितना वह उससे प्यार करता था। सावित्री और माया, रघु के दोस्तों में से एक, जोड़ी के बीच गलतफहमी पैदा करने की कोशिश करते हैं, लेकिन वे हमेशा चीजों को सुलझाने का प्रबंधन करते हैं।
संदर्भ
<references group="" responsive="1">
सेन्तम
सेन्तम (Sentam) भारत के सिक्किम राज्य के उत्तर सिक्किम ज़िले में स्थित एक गाँव है।
वील राजपूत
वील राजपूत राजपुताना का एक बहादुर समुदाय है, जिसे नाडोल चौहान के नाम से जाना जाता है।   नाडोल चौहान के संस्थापक लक्ष्मण थे, जिनके 24 पुत्र थे।  वील सिंह उनमें से एक थे।  वह एक बहादुर योद्धा और हिंदू धर्म के संरक्षक थे।  उन्होंने नाडोल और देवी आशापुरा को समर्पित सभी जीत के लिए कई युद्ध भी लड़े।  वील (चौहान) ने 10 वीं और 16 वीं शताब्दी के बीच मारवाड़ के विभिन्न क्षेत्रों पर शासन किया था।  उनकी कुलदेवी श्री आशापुरा हैं।
रांची एक्स्प्रेस ५७६२
रांची एक्स्प्रेस 5762  भारतीय रेल द्वारा संचालित एक मेल एक्स्प्रेस ट्रेन है। यह ट्रेन अलीपुर द्वार जंक्शन रेलवे स्टेशन (स्टेशन कोड:APDJ) से 06:00PM बजे छूटती है और रांची रेलवे स्टेशन (स्टेशन कोड:RNC) पर 02:10PM बजे पहुंचती है। इसकी यात्रा अवधि है 20 घंटे 10 मिनट।
टूटे खिलौने (1978 फ़िल्म)
टूटे खिलौने 1978 में बनी हिन्दी भाषा की फिल्म है।
दरियापुर १ गाँव, खिज़िरसराय (गया)
दरियापुर १ खिज़िरसराय, गया, बिहार स्थित एक गाँव है।
रोथमन्स फोर-नेशन्स कप 1984-85
1985 रोथमान्स फोर-नेशंस कप का आयोजन संयुक्त अरब अमीरात के शारजाह में 22-29 मार्च, 1985 के बीच हुआ था। चार राष्ट्रीय टीमों ने हिस्सा लिया: ऑस्ट्रेलिया, इंग्लैंड, भारत और पाकिस्तान।
1985 के रोथमान्स फोर-नेशंस कप एक नॉक-आउट टूर्नामेंट था। भारत ने टूर्नामेंट जीता, फाइनल में ऑस्ट्रेलिया को हराया, और 45,000 अमेरिकी डॉलर जीते। पाकिस्तान ने प्लेट फाइनल में इंग्लैंड को हराकर तीसरा स्थान हासिल किया।
धेवाही
धेवाही में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
रंगपान
रंगपान, भारत की एक प्रमुख जनजाति हैं।
रीना अग्रवाल
रीना अग्रवाल एक अदाकारा है
बैगण, द्वाराहाट तहसील
बैगण, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रेक्सफोर्ड बाकुम
रेक्सफोर्ड बकुम (जन्म 13 अप्रैल 1999) घाना के एक क्रिकेटर हैं। मई 2019 में, उन्हें युगांडा में 2018-19 आईसीसी टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए घाना के दस्ते में नामित किया गया था। उन्होंने 20 मई 2019 को नामीबिया के खिलाफ घाना के लिए अपना ट्वेंटी 20 अंतर्राष्ट्रीय (टी20आई) पदार्पण किया।
हठीसिंह परिवार
हठीसिंह परिवार अहमदाबाद, गुजरात का एक पुराना जैन परिवार है। अहमदाबाद के कई मंदिर और धर्मार्थ संस्थाओं की स्थापना या निर्माण इस व्यापारिक परिवार ने करवाई है। जवाहरलाल नेहरू की बहन, कृष्णा हठीसिंह, का विवाह इस परिवार में हुआ था।
रांची एक्स्प्रेस ८६१२
रांची एक्स्प्रेस 8612  भारतीय रेल द्वारा संचालित एक मेल एक्स्प्रेस ट्रेन है। यह ट्रेन वाराणसी जंक्शन रेलवे स्टेशन (स्टेशन कोड:BSB) से 02:55PM बजे छूटती है और रांची रेलवे स्टेशन (स्टेशन कोड:RNC) पर 04:15AM बजे पहुंचती है। इसकी यात्रा अवधि है 13 घंटे 20 मिनट।
चेंगकम संगमा
चेंगकम संगमा (जन्म 10 अक्टूबर 1994) एक भारतीय क्रिकेटर हैं। उन्होंने 20 सितंबर 2018 को विजय हजारे ट्रॉफी 2018 में मेघालय के लिए अपनी लिस्ट ए की शुरुआत की। उन्होंने 1 नवंबर 2018 को रणजी ट्रॉफी 2018 में मेघालय के लिए प्रथम श्रेणी में पदार्पण किया। उन्होंने 15 नवंबर 2019 को अपना ट्वेंटी 20 डेब्यू किया, 2019-20 के सैयद मुश्ताक अली ट्रॉफी में मेघालय के लिए।
गोवा फुटबॉल टीम
गोवा फुटबॉल टीम एक भारतीय फुटबॉल टीम है जो संतोष ट्रॉफी सहित भारतीय राज्य फुटबॉल प्रतियोगिताओं में गोवा का प्रतिनिधित्व करती है।
गोवा ने 1964 में मद्रास नेशनल्स में संतोष ट्रॉफी की शुरुआत की। वे 13 बार संतोष ट्रॉफी के फाइनल में पहुंचे हैं और 5 बार ट्रॉफी जीती है।
खम्मम
खम्मम (Khammam) भारत के तेलंगाना राज्य के खम्मम ज़िले में स्थित एक नगर है। यह उस ज़िले का मुख्यालय भी है।
विवरण
खम्मम मध्य रेलवे पर वारंगल के दक्षिण-दक्षिणपूर्व में स्थित है। यह शहर एक व्यापारिक और आर्थिक केंद्र है। आसपास के क्षेत्र में चावल, ज्वार, मक्का और दलहन उगाए जाते हैं। कोयला, रक्तमणि, लौह अयस्क और सिलखड़ी भी यहाँ मिलते हैं।
पोतोसी
पोतोसी (स्पेनिश: Potosí) दक्षिणी अमरीका के देश बोलिविया के पोतोसी राज्य की राजधानी है। पोतोसी ४,०९० मीटर (यानि १३,४२० फ़ुट) की ऊँचाई पर स्थित है और विश्व के सबसे ऊंचे शहरों में इसकी गिनती होती है। पोतोसी शहर "सेर्रो दे पोतोसी" (Cerro de Potosí) नाम के पर्वत के चरणों में बसा हुआ है। इस पहाड़ को "सेर्रो रिको" (Cerro Rico) भी कहते हैं जिसका अर्थ है "धनवान पहाड़"। सेर्रो रिको में बहुत बड़ी चांदी की खान है जिस से कई शताब्दियों से चांदी निकाला जा रहा है। पोतोसी शहर इसी चांदी के कारण प्रसिद्ध है। उन्नीसवी सदी तक जब स्पेन का इस क्षेत्र पर राज था, यही खान स्पेन के सबसे बड़े चांदी के स्रोतों में से थी। सेर्रो रिको पहाड़ की ऊंचाई समुद्रतल से ४,८२४ मीटर (या १५,८२७ फ़ुट) ऊपर है।
धोंग्र
धोंग्र भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
मंसूर ख़ान
मंसूर ख़ान हिन्दी फ़िल्मों के एक निर्देशक हैं।
शेयम
शेयम (Sheyam) भारत के सिक्किम राज्य के उत्तर सिक्किम ज़िले में स्थित एक गाँव है।
दरियापुर २ गाँव, खिज़िरसराय (गया)
दरियापुर २ खिज़िरसराय, गया, बिहार स्थित एक गाँव है।
ब्रेक
गति और त्वरण का अवरोध करने के लिए मुख्य यंत्र के साथ जो उपयंत्र लगाया जाता है, उसे ही रोधक या ब्रेक (Brake) कहते हैं। यंत्रविद्या में प्राकृतिक शक्तियों को नियोजित कर, इच्छित प्रकार की गति और त्वरण प्राप्त कर, उससे उपयोगी काम लेने से भी अधिक महत्व का काम इच्छित समय पर उचित प्रकार से उनकी गति और त्वरण का अवरोध करना है। सही काम करने की दृष्टि से और राजकीय नियमों के अनुसार सुरक्षा की दृष्टि से भी, प्रत्येक चलनेवाले यंत्र के साथ ब्रेक का होना आवश्यक है।
ब्रेकों का वर्गीकरण
अवरोधक यंत्र को क्रियाशील करने के लिए भी कई प्रकार की यांत्रिक और प्राकृतिक शक्तियों का उपयोग किया जाता है और इन उपयंत्रों में अनेक प्रकार की यांत्रिक प्रयुक्तियाँ भी काम में लाई जाती हैं। इन भिन्नताओं के कारण ब्रेकों का वर्गीकरण निम्नलिखित तीन कोटियों में किया जाता है :
(1) पट्टा ब्रेक : इसमें एक लचीला पट्टा, ब्रेक ढोल पर लपेट कर कसने से घर्षण के कारण गत्यवरोध होता है।
(2) गुटका ब्रेक : इसमें वृत्त-खंडाकार गुटके, लीवरों के सहारे से लटकाकर, पहिए या ढोल की परिधि के संपर्क में लाए जाते हैं।
(3) अक्षीय ब्रेक : जो ब्रेक पहिए अथवा ढोल पर लगाने के बदले मुख्य धुरे अथवा उसके समांतर रहनेवाले अंगों पर लगाए जाते हैं, उन्हें अक्षीय ब्रेक (Axial brake) कहते हैं। इन्हीं के अन्य नाम भारीय (load) ब्रेक, सुरक्षा (safety), स्वचल (automatic) और यांत्रिक (mechanical) ब्रेक भी हैं। इनकी रचना इस प्रकार की होती है जिससे गत्यवरोधक बल, धुरे पर पड़नेवाले बलआघूर्ण (torque) के अनुपात से होता है, जैसा बिजली और हाथ से चलाए जानेवाले क्रेनों में। जब बिजली की चालक शक्ति, अथवा हाथ का बल, अकस्मात् निर्बल पड़ जाय, तो इस प्रकार के ब्रेक के द्वारा लटकता हुआ बोझा वहीं का वहीं रुक जाता है। इसी कारण इस ब्रेक को स्वचल कहते हैं, लेकिन यह उस प्रकार का स्वचल ब्रेक नहीं है जैसा रेलगाड़ियों में स्वत: ही लग जाता है।
विद्युच्चालित ब्रेक
इनका उपयोग क्रेनों और अन्य प्रकार के यंत्रों को चलानेवाले बिजली के मोटरों की रफ्तार को बंद करने तथा रोकने के लिए किया जाता है। यह मुख्यतया दो प्रकार के होते हैं :
परिनालिका (solenoid) चलित घर्षण ब्रेक
इनमें घर्षण उत्पन्न करनेवाले भागों पर नियंत्रण विद्युच्चुंबकों द्वारा किया जाता है। अंतत: ये ब्रेक भी यांत्रिक क्रिया द्वारा कार्य करते हैं। ये भी बनावट के अनुसार तीन प्रकार के होते हैं, यथा गुटकेयुक्त, पट्टेयुक्त और चकली युक्त। ब्रेक का ढोल किसी भी दिशा में चले, गुटकों द्वारा बड़ी स्थिरता से उसका गत्यवरोध होता है। पट्टेयुक्त ब्रेकों में गुटकेयुक्त ब्रेकों की अपेक्षा शक्ति कम लगानी पड़ती है, लेकिन इसके द्वारा एक ही दिशा में गत्यवरोध होता है और दूसरी दिशा में कमजोर पड़ जाता है। चकलीयुक्त ब्रेक में घर्षण चकलियाँ, धुरे पर लगी चकलियों से रगड़ खाती हैं, जो कमानियों की ताकत से दबाई जाती हैं, लेकिन उन्हें छुड़ाने के लिए परिनालिका की चुंबकीय शक्ति का उपयोग करना होता है। यह ब्रेक दोनों दिशाओं में घूमते समय अपना प्रभाव डालता है और अधिक विश्वसनीय भी है। पट्टेयुक्त ब्रेकों में साधारण उपयोग के समय तो चुंबक का भार ही काम करता है और उन्हें छुड़ाने के लिए चुंबक का खिचाव। खुलने और बंद होनेवाले पुलों को उठाने और वापस बैठाने के लिए यदि इस प्रकार के ब्रेक का उपयोग किया जाय, तो पुल की स्थिति बदलने के कारण संपूर्ण ब्रेक यंत्र ही टेढ़ा तिरछा हो जाता है। ऐसी हालत में केवल चुंबक का भार ब्रेकों को पकड़ने की शक्ति देने में असमर्थ रहता है। अत: इसके साथ कमानियों का भी उपयोग करना पड़ता है।
परिनालिका ब्रेक की क्षमता सदैव बोझ को थामने और गति मंदन में प्रयुक्त होनेवाले बलआघूर्ण (torque) के रूप में व्यक्त की जाती है। गणना करते समय पूर्ण भार वहन करने के निमित्त चालक मोटर में जो बलआघूर्ण होता है, उसका यह कुछ प्रतिशत अंश रूप में लिया जाता है, जिसका सूत्र निम्न प्रकार है:
गत्यात्मक ब्रेक (Dynamic Brake)
जब किसी दिष्टधारा के पार्श्व कुंडलीयुक्त मोटर (shunt motor]] का पार्श्वपथ क्षेत्र (shunt field) उत्तेजित रहता है, उसी समय यदि उसे किसी अन्य चालक माध्यम द्वारा चलित रखा जाए, जैसे उसी के आर्मेचर (armature) के संवेग अथवा उससे संबंधित अन्य यंत्रों के संवेग द्वारा, तो वह मोटर उस समय डायनमो का काम करने लगता है, क्योंकि उस समय मोटर का धात्र मुख्य शक्तिस्रोत से असंबद्ध होकर धारानियंत्रक (rheostat) से संबंधित हो जाता है, जिससे वह मोटर की गति का अवरोध उसी प्रकार करने लगता है जिस प्रकार डायनामो अपने चालक इंजन की गति का अवरोध करता है। प्रत्यावर्त्त धारा के मोटरों से जब इस प्रकार का काम लिया जाता है, तब उसके तारों का संबंध प्रत्यावर्त्त डायनामौ के समान ही कर दिया जाता है। प्राय: प्रेरक मोटर (induction motor) का उत्तेजन निम्न वोल्टता की दिष्टधारा से किया जाता है और रोटर को (rotor) धारा नियंत्रक से संबद्ध कर देते हैं। ऐसा करने से मोटर की चाल का नियंत्रण धारा नियंत्रक में होनेवाले प्रतिरोध की मात्रा से ठीक वैसे ही हो जाता है जैसा दिष्टधारा के प्रयोग में होता है।